**Zápisnica č. 3/2022 zo zasadnutia VV SZVM konaného dňa 25.03.2022**

Prítomní: Marián Jung, Juraj Kubíček, Rasťo Čulík, Jaroslav Baláž st., Miroslav Bazinský, Michal Jankovič Vladimír Slaný, Ľubica Majerčíková, Marián Majerčík, Ladislav Herbanský,

Ospravedlnení: Ingrid Bošková, Mário Lámy

Hostia: Jaroslav Baláž ml., Václav Todt

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Oboznámenie s poslednými a aktuálnymi pohybmi na účte
4. Zúčtovanie priebežné čerpanie financií spracované a odoslané na ministerstvo.
5. Oboznámenie o kontrole z ministerstva.
6. Kalendár na sezónu 2022
7. Schválenie pravidiel Motosurf /JET SURF
8. Konferencia 2022
9. Rôzne - diskusia
10. Uznesenia
11. Záver
12. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
13. V tomto bode predseda VV SZVM skonštatoval, že uznesenia z prvého  rokovania VV SZVM boli vo väčšej miere splnené. Prítomní boli informovaní, že zatiaľ zo žiadneho klubu nikto nenahlásil záujemcov o výkon funkcie štartéra a dopĺňanie údajov v informačnom systéme sa plní priebežne. Ďalej predseda VV SZVM informoval prítomných členov o tom, že  p. Martin Jančálek  predložil nami požadované pravidlá pre kategóriu Motosurf/JET SURF. Rovnako nás predseda VV SZVM informoval, že aj uznesenia z mimoriadneho VV SZVM boli splnené.
14. V tomto bode predseda VV SZVM informoval prítomných so stavom finančných prostriedkov a členom VV SZVM pripomenul, že čerpanie financií je možné pozrieť si na webovej stránke szvm.sk
15. Všetkých prítomných členov VV SZVM predseda v tomto bode informoval o tom, že všetky podklady potrebné spracovať a odoslať na ministerstvo, boli zrealizované a v odoslané v stanovenom termíne.
16. Následne prítomných členov VV SZVM predseda Marián Jung stručne oboznámil o finančnej kontrole z ministerstva, ktorá trvala 3 týždne a vyžiadala si zúčtovať niektoré položky - z vyhodnotenie, z výjazdov a z top tímu. Vyžiadané podklady boli odovzdané, skontrolované a na základe zistení sa nemusia žiadne finančné prostriedky vrátiť, nakoľko sme mali/máme všetko v poriadku. Kontrola z ministerstva nás upozornila na skutočnosť, že môžeme jeden transparentný účet zrušiť, nakoľko nie je potrebný.
17. V tomto bode sa opätovne skontroloval kalendár, upresnili sa niektoré chýbajúce termíny pretekov. Michal Jankovič informoval prítomných členov VV SZVM o tom, že pred každým ich pretekom SP sa budú konať aj detské preteky. Následne navrhnutý kalendár všetci prítomní členovia VV SZVM schválili.
18. Prítomným členom VV SZVM boli pred konaním výkonného výboru zaslané spracované pravidlá Motosurfistov/JET SURF, ktoré predložil p. Martin Jančálek.

Rasťo Čulík chcel porovnať pravidlá s pravidlami UIM, no nenašiel ich. Marian Jung preto všetkých informoval, že pán Jančálek spracováva pravidlá aj pre UIM, takže je to totožné a kategória je zaradená v UIM. Originál pravidlá majú celkovo 160 strán a p. Jančálek pravidlá spracoval na najhlavnejšie body. Juraj Kubíček mal správnu pripomienku, aby časový rozpis/harmonogram bol prílohou k pravidlám. Po tejto konštruktívnej diskusii boli tieto pravidlá prítomnými členmi VV SZVM schválené. Marián Jung informoval, že pravidlá odošle na ministerstvo, aby bola zväzu doplnená ďalšia disciplína.

1. Marián Jung – predseda VV SZVM informoval všetkých prítomných, že máme najvyšší čas na stanovenie termínu a miesta konania konferencie zväzu. Členovia VV SZVM sa zhodli a termín konferencie sa dohodol na 07.05.2022. Miesto konania sa ešte upresní – buď sa bude konferencia na Interi v Bratislave alebo v lodenici KVMaVŠ v Piešťanoch. Najneskôr 29.03.2022 sa rozošlú pozvánky všetkým klubom už s presným miestom konania.
2. V bode rôzne prítomných členov VV SZVM Marián Majerčík informoval o usporiadaní M-SR Formuly Future. Požiadal prítomných, aby niekto druhý prebral túto úlohu, nakoľko to tento rok z dôvodu pracovných povinností nestihne zorganizovať. Po krátkej diskusii sa dohodlo, že M-SR usporiada klub SJ sport Malacky, termín bude 27.08.2022 a miesto usporiadania bude Gajary-Jakubov.

 Ďalšie témy do diskusie boli:

* Meeting konaný v Amsterdame v dňoch 08.–10.04.2022. yPredseda VV SZVM prítomných informoval o jeho účasti na tomto meetingu, nakoľko by sa na ňom mali prezentovať posledné úpravy pravidiel. Mal by byť prerokovaný harmonogram Majstrovstiev sveta Formuly Future v Nemecku, ubytovanie, aké lode budú k dispozícii.

- Ladislav Herbanský informoval o zrušení pretekov vznášadiel v Nemecku.

-Marián Jung oboznámil prítomných o zaslaní elektronického daňového priznania.

 - diskutovalo sa o zrušení jedného transparentného účtu – prítomní členovia VV SZVM

 odsúhlasili zrušenie nepotrebného účtu

 - diskutovalo sa o problémoch s doručovaním pošty, nakoľko sa všetky doporučené

 zásielky vracajú späť – dohodlo sa, že sa zriadi schránka P.O.BOX

- diskutovalo sa aj o nutnosti prihlásenia člnov SZVM na Dopravnom úrade, ktoré slúžia na Formulu Future

1. Uznesenia:

VV SZVM berie na vedomie :

* Stav financií na účtoch za posledné obdobie
* Termín konania konferencie 2022

VV SZVM schvaľuje:

* Pravidlá Motosurf/ JET SURF
* Kalendár pretekov pre rok 2022

VV SZVM ukladá naďalej:

* Poslať klubom pozvánku na konferenciu 2022

Termín: 29.03.2022 Zodpovední:  Marián Jung

* Poslať na ministerstvo požiadavku o zaradenie novej kategórie Motosurf/JET SURF k našim kategóriám

Termín: čo najskôr Zodpovední:  Marián Jung

* Zriadiť schránku P.O.BOX

Termín: čo najskôr Zodpovední:  Marián Jung

* Nájsť nového kandidáta na pozíciu štartér – časomerač

Termín: do začiatku sezóny 2022 Zodpovední: členovia VV SZVM

* Prihlásiť nové člny

Termín: čo najskôr Zodpovední:  Marián Jung

* Aktualizovať a  dopĺňať informácie v informačnom systéme

Termín: priebežne Zodpovedný: Rastislav Čulík

1. Na záver predseda VV SZVM Marián Jung poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček